Във връзка с постъпило в РИОСВ-Пловдив уведомление с вх. № ОВОС-1308-2/20.04.2026 г. за промяна на ИП: „Жилищно строителство – 3 броя жилищни сгради, разширение на полски път и улица-тупик“ в поземлен имот с идентификатор 47295.43.274 по КК и КР на село Марково, местност „Захаридево“, община Родопи, област Пловдив и писмо с изх. № ПУ-01-665-1/22.05.2026г. на Басейнова Дирекция Източнобеломорски район, с възложители: Н. ЧАКЪРОВА-ВЕЛКОВА, АЛ. ФИЛИПОВА, К. КАРАМАНОВ, Г. ШИШМАНОВ, СВ. ШИШМАНОВ, на основание чл. 5, ал. 1 от Наредбата за условията и реда за извършване на оценка на въздействието върху околната среда (Наредбата за ОВОС), и в изпълнение разпоредбата на чл. 5, ал. 2 от Наредбата за ОВОС, Регионална инспекция по околна среда и водите – Пловдив (РИОСВ-Пловдив) информира за следното:
І. Относно приложимата процедура по реда на глава шеста на Закона за   опазване на околната среда (ЗООС)

1. С представеното уведомление за инвестиционно предложение се предвижда Жилищно строителство – 3 броя сгради и 3 броя сондажни кладенци. Заявеното ИП е съгласувано с БД ИБР.
С писмо изх. № ПУ-01-665-1/22.05.2026г. БД ИБР изразяват, че ИП е допустимо от гледна точка на ПУРБ (2022-2027г.) и ПУРН (2022-2027г.) на ИБР, Закона за водите и подзаконовите актове към него, като е поставено условие:
С оглед опазване на количественото състояние на подземните води и предотвратяване на влошаването му, същите следва да се разкрият чрез изграждане на 1 (един) брой съоръжение за  водовземане (съгласно чл. 52 от Наредба № 1/10.10.2007 г.) в ПИ с идентификатор 47295.43.274, с. Марково, община Родопи за собствени потребности.

Така заявеното ИП попада в обхвата на т.2, буква „г“ от Приложение № 2 от Закона за опазване на околната среда /ЗООС/ и на основание чл. 93, ал. 1, т. 1 от същия закон подлежи на преценяване на необходимостта от извършване на ОВОС.
      
ІІ. Относно приложимата процедура по реда на чл. 31 от Закона за биологичното разнообразие (ЗБР)

Въз основа на представената информация и на основание чл.31 от ЗБР и чл.2, ал.1, т.1 от Наредбата по ОС в хода на процедурата по ОВОС ще бъде извършена и преценка за вероятната степен на отрицателно въздействие на инвестиционното предложение върху предмета и целите на опазване на най-близката защитена зона от Европейската екологична мрежа „НАТУРА 2000“.

Копие на писмото е изпратено до Община Родопи, Кметство с.Марково, БД ИБР
Отговорено от РИОСВ-Пловдив на 24.06.2026г.
 


